Voorgestelde resolusies vir eiendomsagente ‘blatante rassisme’Argieffoto. AfriForum het vandag ’n skrywe aan Lindiwe Sisulu, die minister van menslike nedersettings, en die Raad vir Eiendomsagentskappe gerig wat aandring dat dié raad se voorgestelde resolusie om “voorheen benadeelde individue” onregverdig te bevoordeel, geskrap word. Die burgerregteorganisasie is ook besig om regsadvies in te win, sou die resolusie in werking gestel word. Tydens ’n voorlegging oor die nakoming van eiendomswetgewing het die raad die inwerkingstelling van ’n resolusie voorgestel om sy “mandaat van die minister van menslike nedersettings te vervul om die eiendomsbedryf te transformeer”. Hierdie resolusie behels dat “voorheen benadeelde” eiendomsagente kan aansoek doen om: Monique Taute, hoof van AfriForum se teenkorrupsie-eenheid (Foto: Reint Dykema, AfriForum) “Volgens hierdie voorgestelde resolusie geld verskillende reëls vir verskillende groepe mense, na gelang van velkleur. Dit is onaanvaarbaar dat sekere mense basies daarvan vrygestel word om verantwoordbaar te wees, terwyl ander verplig word om aan sekere standaarde te voldoen,” sê Monique Taute, hoof van AfriForum se teenkorrupsie-eenheid. Volgens Taute sal die inwerkingstelling van hierdie resolusie ’n gevaarlike presedent skep ten opsigte van ander professionele liggame. “Kontrolemaatreëls soos dié bestaan juis om die publiek te beskerm en te keer dat hulle ingeloop word. Dit maak geensins logies sin dat sekere mense daarvan kwytgeskeld word nie. Inteendeel, dit is ’n skreiende onreg,” sluit Taute af. Besoek www.afriforum.co.za/raad-vir-eiendomsagente-se-voorgestelde-resolusie-is-blatante-rassisme/ om AfriForum se veldtog te ondersteun.